བྷྱོཿ བཀའ་ཡི་ཚོགས་དང་བཅས་
ཉིད་དུ། །ཁྲག་འཐུང་སྡེ་བཞི་ནམ་མཁའི་སྐུ། །ཚུར་གཤེགས་ཚུར་བྱོན་སྐྱོང་མའི་
ཚོགས། །བཅོམ་ལྡན་དཔལ་ཆེན་ཧེ་རུ་ཀའི། །སྤྱན་སྔར་ཁས་བླངས་དམ་བཅས་པའི། །བརྟན་
433

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
མ་ཆེན་མོ་ཁྱེད་རྣམས་ཀྱང༌། །འདིར་བྱོན་དམ་སྐོང་ཕྲིན་ལས་མཛོད། །བྷྱོཿ རྡོ་རྗེ་ཀུན་གྲགས་རྡོ་
རྗེ་ཡ་མ་སྐྱོང༌། །རྡོ་རྗེ་ཀུན་བཟང་རྡོ་རྗེ་བགེགས་ཀྱི་ཚོགས། །བདུད་མོ་ཆེན་མོ་བཞི་ཡང་རྒྱན་
དང་བཅས། །བྲན་གཡོག་འཁོར་བཅས་འདིར་བྱོན་གཏོར་མ་ལོངས། །བཅོལ་བའི་ཕྲིན་ལས་མ་
ལུས་གྲུབ་པར་མཛོད། །བྷྱོཿ རྡོ་རྗེ་དཔལ་ཡུམ་རྡོ་རྗེ་གཡུ་བུན་མ། །རྡོ་རྗེ་ཀླུ་མོ་རྡོ་རྗེ་དྲག་མོ་
རྒྱལ། །གནོད་སྦྱིན་ཆེན་མོ་བཞི་ཡང་རྒྱན་དང་བཅས། །བྲན་གཡོག་འཁོར་བཅས་འདིར་བྱོན་
གཏོར་མ་ལོངས། །བཅོལ་བའི་ཕྲིན་ལས་མ་ལུས་གྲུབ་པར་མཛོད། །བྷྱོཿ རྡོ་རྗེ་བདེ་སྐྱོང་རྡོ་རྗེ་
གཡའ་མ་བསིལ། །རྡོ་རྗེ་སྨན་གཅིག་རྡོ་རྗེ་གཟུགས་ལེགས་མ། །སྨན་བཙུན་ཆེན་མོ་བཞི་ཡང་
རྒྱན་དང་བཅས། །བྲན་གཡོག་འཁོར་བཅས་འདིར་བྱོན་གཏོར་མ་ལོངས། །བཅོལ་བའི་ཕྲིན་
ལས་མ་ལུས་གྲུབ་པར་མཛོད། །བྷྱོཿ༔ བརྟན་མ་ཆེན་མོ་བཅུ་གཉིས་ཀྱང་། །སྔོན་གྱི་བསྐལ་པའི་
དང་པོ་ལ། །རྒྱ་ཡུལ་དེ་ནི་གདན་བཟང་དུ། །སློབ་དཔོན་པདྨ་འབྱུང་གནས་དང༌། །བཤེས་
།རྒྱ་ཡུལ་དཱ་ན
གཉེན་རླངས་ཀྱི་སེངྒེ་ཡིས། །ཨ་སུ་ར་ཡི་བྲག་ཕུག་ཏུ། །རྣམ་ལྔའི་མཆོད་པ་བཤམས་ནས་
434

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
10
ཀྱང་། །ཞིང་ཆེན་བསྣོལ་བའི་གདན་སྟེང་དུ། །རྣལ་འབྱོར་གྲལ་ལ་བཞག་ནས་ཀྱང་། །ལག་ཏུ་
རྡོ་རྗེ་གཏད་ནས་ནི། །ཐར་པ་ཐོབ་པའི་མིང་ཡང་བཏགས། །ལྕེ་ལ་བདུད་རྩི་བཞག་ནས་
ཀྱང༌། །དམ་ཚིག་བསྲུང་བར་བཀའ་ཡང་བསྒོས། །དེ་ཚེ་ཁྱོད་ཀྱིས་ཞལ་བཞེས་ཤིང་། །སྒྲུབ་པ་
པོ་ལ་ཕན་པའི་ཕྱིར། །བྲན་གྱི་ཚུལ་དུ་ཁས་བླངས་ནས། །ནད་རྣམས་ཐམས་ཅད་གཅོད་པ་
དང༌་། །བགེགས་རྣམས་ཐམས་ཅད་གཞོམ་པ་དང༌། །སངས་རྒྱས་བསྟན་པ་བསྲུང་བ་
དང༌། །རྣལ་འབྱོར་སྐུ་ཚེ་བསྲིང་བ་དང༌། །རྒྱུ་སྦྱོར་བར་ཆད་སེལ་བ་དང༌། །ཆོས་འཁོར་གཉན་
པོ་སྐྱོང་བའི་ཕྱིར། །བརྒྱན་གྱི་གཏོར་མ་ལེན་པར་ཆས། །ཞལ་བཞེས་དམ་ལས་མ་འདའ་
བར། །འདིར་བྱོན་བརྒྱན་པའི་གཏོར་མ་ལོངས། །རྣལ་འབྱོར་བདག་ཅག་འཁོར་བཅས་
སྨན བརྒྱན
ཀྱི། །ནད་ཁ་ཆོད་ལ་རིམས་ཁ་སྒྱུར། །དགྲ་དཔུང་ཆོམ་ལ་བགེགས་དཔུང་སོད། །བདུད་དཔུང་
ཐལ་བའི་རྡུལ་དུ་རློག །བྷོ་བྷོ་སྡང་བའི་དགྲ་ལ་བྷོ། །དགྲ་བོའི་སྐྱེ་རྒྱུད་རྩད་ནས་ཆོད། །བྷོ་བྷོ་
གནོད་པའི་བགེགས་ལ་བྷྱོཿ། །བགེགས་དཔུང་ཐལ་བའི་རྡུལ་དུ་རློགས། །བྷོ་བྷོ་བར་ཆད་རྐྱེན་ལ་
435

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
བྷྱོཿ། །རྐྱེན་ངན་དགྲ་བོའི་སྟེང་དུ་བསྒྱུར། །ཨོཾ་མ་མ་ཧྲཱིཿ མ་མ་སྙིང་ཁ་རཀྨོ་བྷྱོཿ༴ ལ་ལཱ། ལི་
ལཱི། ད་དཱ། དི་དཱི། མ་བྷོ་མ། མ་ཧཱ་སརྦ་པཉྩ་ཨ་མྲྀ་ཏ་ལ་ཁཱ་ཧི། ཞེས་འབུལ། ཐུན་གཏོར་ཟོར་དུ་འཕང་བར་སྤྲོ་
ན། དགུག་གཞུག་བྱ། བྷྱོཿ སྲོད་ལ་དམ་ཅན་གཤེགས་པའི་ཚེ། །འབྲོང་ཆེན་དར་མ་ཆས་འདྲ་
སྟེ། །འབྲོང་དར་དེ་ནི་ཀྱི་ལི་ལི། །དགུང་ལ་དམ་ཅན་གཤེགས་པའི་ཚེ། །སྟག་ཆེན་དར་མ་ཆས་
འདྲ་སྟེ། །སྟག་ལྟར་དེ་ནི་ཝ་ལེ་ལེ། །ཐོ་རངས་དམ་ཅན་གཤེགས་པའི་ཚེ། །སྐར་ཆེན་དར་མ་
ཆས་འདྲ་སྟེ། །སྐར་ཆེན་མདའ་ལྟར་ཤ་ར་ར། །ད་ནི་དམ་ཅན་དབྱིངས་སུ་གཤེགས། །དམ་ཅན་
གཤེགས་པའི་གཤེགས་དབྱིངས་སུ། །བདག་གི་དགྲ་བགེགས་དབྱིངས་སུ་སྒྲོལ། །ཨོཾ་བཛྲ་མ་ཧཱ་
ཀྲོ་དྷ་པདྨ་ཀྲོ་དྷི་ཤྭ་རཱི་བཛྲ་ཀཱི་ལི་ཀཱི་ལ་ཡ་མ་ཧཱ་ཡཀྵ་ཀཱ༌ལ༌རུ༌པ༌ཀརྨ༌རཾ་རཾ་ཛྭ་ལ་རཾ་ཧཱུྃ་ཕཊ། ཅེས་དྲག་
སྔགས་ཐེམས་དང་བཅས་པས་འཕང༌། སྤྱི་དོན་ལྔ་པ་རྟ་བྲོ་ནི། གཏོར་གཞོང་ཁ་སྦུབས་པའི་འོག་ཏུ་དགྲ་བགེགས་དམ་སྲི་མནན་པར་
བསམ། བྷྱོཿ ཡ་མ་བྱ་བའི་དམ་སྲི་ཁྱོད། །མནན་ནོ་རི་རབ་འོག་ཏུ་མནན། །བསྐྱུར་རོ་རྒྱ་མཚོའི་
སྟེང་དུ་སྐྱུར། །བསྲེག་གོ་མེ་དཔུང་ཀློང་དུ་སྲེགས། །བསྐྱོན་ནོ་འཁོར་ལཽའི་རྩིབས་ལ་
436

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
10
སྐྱོན། །གཏད་དོ་འཆི་བདག་ལག་ཏུ་གཏད། །བྱང་ཆུབ་སེམས་དང་མ་ལྡན་བར། །སྟེང་གི་
ཕྱོགས་སུ་མ་ལྡང་ཞིག །ཨོཾ་ཨཱཿཧཱུྃ་སྟཱཾ་བྷ་ཡ་ནན། ཞེས་འབྱུང་བཞིའི་མནན་པའི་སྟེང་དུ་སྒྲུབ་པ་བཀའ་བརྒྱད་ཀྱི་ཕོ་བྲང་
བཏབ་པར་བསམ། སྒྲུབ་པོ་རྣམས་ལག་པ་ལུ་གུ་རྒྱུད་དུ་སྦྲེལ། རྡོ་རྗེའི་འགྲོས་དང་རྡོ་རྗེའི་གར་བསྒྱུར་ཞིང༌། ཧཱུྃ། དགྲ་བགེགས་
བསྒྲལ་བའི་མ་རིག་སེམས། །ཕུང་པོ་ཁམས་དང་སྐྱེ་མཆེད་ལ། །བདེ་གཤེགས་འདུས་པའི་བྲོ་
རྡུང་བས། །ཁྲོ་བོ་ཁྲོ་མོ་སྤྲིན་ལྟར་གཏིབས། །ཁྲོ་ཆུང་ཚོགས་ནི་སྐར་ལྟར་འཁྲུགས། །བྲོ་ནི་བར་
ཆད་མེད་པའི་བྲོ། །གླུ་ནི་འདུ་འབྲལ་མེད་པའི་གླུ། །ཚིག་ནི་དོན་དམ་སྙིང་རྗེའི་འཛབ། །དགྲ་
རྣམས་ཐལ་བར་རློག་པའི་བྲོ། །བགེགས་རྣམས་ཕྱེ་མར་གཏོང་བའི་བྲོ། །རྒྱུ་དྲུག་གནས་ནས་
འདྲེན་པའི་བྲོ། །རིགས་དྲུག་གཡང་ས་གཅོད་པའི་བྲོ། །འཇིགས་པའི་བདུད་བཞི་འཇོམས་པའི་
བྲོ། །གསང་བའི་དགྲ་གསུམ་གསོད་པའི་བྲོ། །བྲོ་ནི་སྐྱེ་བ་མེད་པར་རྡུང༌། །གླུ་ནི་འགག་པ་མེད་
པར་ལེན། །ཚིག་འདི་བརྗོད་པ་མེད་པར་བཟླ། །དགྲ་བགེགས་དུག་ལྔ་དབྱིངས་སུ་
དག །རྫོགས་པ་ཆེན་པོའི་ཀློང་དུ་ཐིམ། །ཨོཾ་ལཾ། ཨཱཿལཾ། ཧཱུྃ་ལཾ། སྟཱཾ་བྷ་ཡ་ནན། ཨོཾ་སུཾ་བྷ་ནི་སུཾ་
437

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
བྷ་ནི་ཧཱུྃ་ཧཱུྃ་ཕཊ། ཨོཾ་གྲྀཧྞ་གྲྀཧྞ་ཧཱུྃ་ཧཱུྃ་ཕཊ། ༀ་གྲྀཧྞ་པ་ཡ་གྲྀཧྞ་པ་ཡ་ཧཱུྃ་ཧཱུྃ་ཕཊ། ཨོཾ་ཨཱ་ན་ཡ་
ཧོཿ བྷ་ག་ཝཱན་བིདྱ་རཱ་ཛ་ཧཱུྃ་ཧཱུྃ་ཕཊ། ཅེས་བརྗོད། དངོས་གྲུབ་ལེན་པའི་ཆོ་ག་བྱ་བར་སྤྲོ་ན། སྒྲུབ་ཆེན་ནས་བླང་ཡང་ཆོག་ནན་
གྱིས་སྦྱོར་མི་དགོས། སྤྱི་དོན་དྲུག་པ་གཤེགས་བསྡུ་ནི། ཨོྃ། མཆོད་ཡོན་མེ་ཏོག་བདུག་སྤོས་མར་མེ་དྲི། །ཞལ་
ཟས་སྒྲ་སྙན་ལ་སོགས་མཆོད་པའི་སྤྲིན། །དངོས་སུ་འབྱོར་བཤམས་ཡིད་ཀྱིས་རབ་སྤྲུལ་ཏེ། །ཕྱི་
ནང་གསང་བའི་མཆོད་སྤྲིན་རྒྱ་མཚོས་མཆོད། །ཅེས་དང་། སོ་སོའི་སྔགས་མཐར། ཨཧཱུཾ། ནས། ཤབྟའི་བར་
གྱིས་མཆོད། བསྟོད་པ་ནི། ཧཱུྃ། བདེ་གཤེགས་ཐམས་ཅད་མཉམ་ཉིད་ཐུགས་ཀྱི་ངང་། །ཆོས་སྐུ་སྐྱེ་མེད་
ངང་ལས་མ་གཡོས་ཀྱང་། །ཐབས་ལ་མཁས་པ་སོ་སོར་སྐུར་སྟོན་པ། །སྒྲུབ་པ་བཀའ་བརྒྱད་ལྷ་
ལ་ཕྱག་འཚལ་བསྟོད། །ཅེས་དང༌། ཧཱུཾ། དུས་གསུམ་བདེ་གཤེགས་ཡོན་ཏན་སྐུ་གསུང་
ཐུགས། །ཕྲིན་ལས་མངོན་རྫོགས་ལྷུན་གྲུབ་མངོན་སྤྱོད་སྤྲུལ། །ཆོ་འཕྲུལ་བདེ་གཤེགས་འདུས་
པའི་ལྷ་ཚོགས་ཤར། །མ་རིག་དབང་གིས་ཕྱོགས་རིས་སོ་སོར་བཟུང༌། །སྐུ་ཡི་ཕྱག་རྒྱ་མ་གསལ་
སྔགས་མ་དག །ཏིང་འཛིན་མ་གསལ་ཡོ་བྱད་འབྱོར་ཆུང་ཉམས། །སྐུ་གསུང་ཐུགས་དང་རྩ་བ་
438

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
10
ཡན་ལག་གི། །དམ་ཚིག་འགལ་ཉམས་ནོངས་པ་ཅི་མཆིས་པ། །མཐོལ་ལོ་བཤགས་སོ་ཚངས་
པའི་དངོས་གྲུབ་སྩོལ། །ཅེས་དང༌། ཡིག་བརྒྱ་བཟླས། ཉེར་བསྡུ་ནི། ཨོྃ་བཛྲ་མཿ འཇིག་རྟེན་པ་རྣམས་རང་
རང་གི་གནས་སུ་གཤེགས། ཡེ་ཤེས་པ་རྣམས་སྟོབས་ལྡན་ནག་པོ་ནས་གཙོ་བོའི་བར་རིམ་གྱིས་
ཐིམ། དེ་ཡེ་ཤེས་སེམས་དཔའ་ལ་ཐིམ། དེའི་ཐུགས་ཀའི་ཧཱུྃ་ལ། ཧཱུྃ་ཡིག་ཞབས་ཀྱུ། ཁོག་
པ། མགོ་བོ། ཟླ་ཚེས། ཐིག་ལེ། ནཱ་དའི་བར་དུ་བསྡུ། དེ་ཡང་ཆོས་དབྱིངས་གདལ་ཁྱབ་ཀ་
དག་གི་ཀློང་དུ་ཐིམ་པའི་ངང་ལ་མཉམ་པར་བཞག །ཉེར་བསྡུ་འདི་ནུབ་ཐ་མའི་ཚེ་མ་གཏོགས་མི་བྱའོ། །སྤྱི་དོན་བདུན་པ་
ཤིས་བརྗོད་ནི། ཧོ སྐུ་ལྔ་ལྷུན་གྲུབ་བདེ་གཤེགས་ཞི་བའི་ལྷ། །ཡེ་ཤེས་ལྔ་རྫོགས་མཚན་དཔེའི་འོད་
ཀྱིས་སྤྲས། །འགྲོ་བའི་དུག་ལྔ་དབྱིངས་སུ་ཞི་མཛད་པ། །བདེ་གཤེགས་ཞི་བའི་ལྷ་ཚོགས་བཀྲ་
ཤིས་ཤོག
།རྒྱལ་ཀུན་ཡོན་ཏན་སྐུ་གསུང་ཐུགས་ཕྲིན་ལས། །བདེ་གཤེགས་ལྷུན་གྲུབ་ཡེ་ཤེས་
ལྔ་ཡི་སྐུ། །འགྲོ་བའི་དུག་ལྔ་རྩད་ནས་གཅོད་མཛད་པའི། །ཁྲག་འཐུང་ཁྲོ་བོའི་ལྷ་ཚོགས་བཀྲ་
ཤིས་ཤོག །དུས་གསུམ་བདེ་གཤེགས་རྣམས་ཀྱི་སྤྱན་སྔ་རུ། །སངས་རྒྱས་བསྟན་པ་བསྲུང་བར་
439

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
ཞལ་བཞེས་པའི། །དམ་ཅན་སྒྲུབ་པོར་གྲོགས་མཛད་དམ་ཉམས་སྒྲོལ། །ཕོ་ཉ་བཀའ་སྡོད་སྲུང་
མའི་བཀྲ་ཤིས་ཤོག །ཅེས་དང༌། གཞན་ཡང་ཤིས་བརྗོད་སྦྱར། སྨོན་ལམ་གདབ་པ་ནི། ཧོཿ རྩ་བརྒྱུད་བླ་མའི་བྱིན་
རླབས་དང༌། །བདེ་གཤེགས་འདུས་པའི་ཐུགས་རྗེ་དང༌། །དཀོན་མཆོག་གསུམ་གྱི་བདེན་པ་
དང༌། །སྐལ་ལྡན་རྣལ་འབྱོར་སྨོན་ལམ་གྱིས། །སྒྲུབ་ལ་བར་གཅོད་མེད་པ་དང༌། །དཀྱིལ་
འཁོར་བཟང་པོ་བྱིན་ཆགས་ཤིང༌། །སློབ་དཔོན་སྐུ་ཚེ་རིང་བ་དང༌། །མཆེད་ལྕམ་ནད་གདོན་ཞི་
བ་དང༌། །ཚེ་དཔལ་རྒྱས་ཤིང་མོས་བཞིས་འགྲོ། །དབང་སྡུད་དགྲ་བགེགས་ཚར་གཅོད་
ལ། །འདོད་དགུ་འབྱུང་ཞིང་བསམ་དགུ་འགྲུབ། །འཇིག་རྟེན་བདེ་ཞིང་ལོ་ལེགས་
དང༌། །སངས་རྒྱས་བསྟན་པ་དར་ཞིང་རྒྱས། །ཐམས་ཅད་མཁྱེན་དབང་ཐོབ་པར་ཤོག །ས་
མཆོག་འོད་གསལ་རྡོ་རྗེ་རྩེ་མོ་རུ། །བདག་ཅག་དམ་ལྡན་རྣལ་འབྱོར་བཞུགས་སུ་འཚལ། །བར་
ཆད་མེད་པར་བསྟན་པ་མཐར་ཕྱིན་ནས། །ཀུན་བཟང་ཆེ་མཆོག་ཧེ་རུ་ཀ་ཐོབ་ཤོག །ཅེས་བསྔོ་སྨོན་
སྐབས་སུ་གང་བབ་བྱའོ། །སྨྲས་པ། རྡོ་རྗེ་ཐེག་མཆོག་སྔ་འགྱུར་སྙིང་པོའི་དཔྱིད། །བདེ་གཤེགས་འདུས་པའི་རིམ་པ་དང་པོའི་ལམ། །བཀའ་གཏེར་
ཅད་མ
440

ঘ
10
ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
གཞུང་དང་མན་ངག་བསྟན་བཅོས་དང༌། །ལག་ལེན་རྒྱས་བསྡུས་རྣམ་གྲངས་ཆེས་མང་བས། །ས་སྟེང་སྐྱེ་བོའི་འདོད་པ་ཚིམས་མཛད་མོད། །འོན་
ཀྱང་སྔ་འགྱུར་རྗེས་འབྲང་འགའ་འགའ་ཡིས། །གཞུང་བཟང་གཅིག་གི་གཏིང་མཐའ་མ་རྟོགས་པར། །གཏེར་ཁ་གོང་འོག་བཀའ་དང་བསྟན་བཅོས་
རྣམས། །ཆོལ་པོར་སྤྱད་པས་ལུགས་འདི་མ་ཉམས་སམ། །དེ་ལྟའི་ཚུལ་གྱི་འཁྲུལ་པ་དྲུང་འབྱིན་ཞིང་། །རྡོ་རྗེ་ཐེག་པའི་ལམ་བཟང་གསལ་བ་
དང༌། །སྐལ་ལྡན་དོན་གཉེར་འགའ་ལ་ཕན་པའི་བློས། །བདེ་བར་གཤེགས་འདུས་ཉང་གཏེར་མ་ཉམས་པའི། །བསྐྱེད་རྫོགས་རྒྱས་འབྲིང་བསྡུས་པའི་
ཕྲིན་ལས་ཀུན། །ཚིག་ཉུང་དོན་ཚང་ངག་འདོན་གནད་དྲིལ་བ། །སྦྱར་འདི་དོན་གཉེར་རྣམས་ཀྱིས་དགའ་བར་ལོངས། །འདི་བརྩམས་པ་ལས་བྱུང་
བའི་རྣམ་དཀར་དགེས། །རྡོ་རྗེ་ཐེག་པའི་བསྟན་པ་རྒྱས་པ་དང༌། །དཔལ་ལྡན་བླ་མའི་དགོངས་པ་རྫོགས་པ་དང༌། །འགྲོ་ཀུན་དཔལ་ཆེན་ཆེ་མཆོག་ཧེ་
རུ་ཀའི། །གོ་འཕང་འཐོབ་ཕྱིར་བསྔོ་ཡི་དེ་འགྲུབ་ཤོག །བདེ་གཤེགས་འདུས་པ་བཀའ་བརྒྱད་ཀྱི་བསྐྱེད་རྫོགས་འབྲིང་པོ་གཙོ་བོར་སྟོན་པའི་ལས་བྱང་
ངག་བསྒྲིགས་མདོར་བསྡུས་པ་དངོས་གྲུབ་ཀྱི་འདོད་པ་འཇོ་བ་ཞེས་བྱ་བ་འདིའང༌། འཕྱོང་རྒྱས་དཔལ་རིའི་གྲྭ་ཚང་བ་རྣམས་ཀྱི་ཞལ་འདོན་བགྱི་སླད་
དུ། རང་རེའི་གྲྭ་འབངས་མཆེད་གྲོགས་གྲགས་པ་དབང་པོས་ནན་གྱིས་བསྐུལ་བའི་ངོར། ལམ་འདིའི་བསྐྱེད་རྫོགས་ཀྱི་གནད་ལ་དབང་འབྱོར་ཞིང་
ཕྲིན་ལས་བཞི་ལ་སོགས་སྒྲུབ་པ་ལ་མ་རྨོངས་པ། རང་བཞིན་རྫོགས་པ་ཆེན་པོའི་རྣལ་འབྱོར་པ་ཆེ་མཆོག་འདུས་པ་རྩལ་ཞེས་སམ། མིང་གཞན་འབྲི་
གུང་པ་ཆོས་ཀྱི་གྲགས་པ་ཕྲིན་ལས་རྣམ་པར་རྒྱལ་པའི་སྡེས། ཤིང་ཕོ་སྤྲེའུ་ལོ་སྣྲོན་ཟླ་བའི་དཀར་ཕྱོགས་ཀྱི་དགའ་བ་གསུམ་པ་ལ་སྲ་བརྟན་རྡོ་རྗེའི་
441

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
གནས་མཆོག་རྩེ་བ་གཞིས་ཀར་མགྱོགས་པར་སྦྱར་བའོ།། །།ཤུ་བྷཾ།།
442

ཀུན་མ